Лек (Гронинген)

Лек () — ӗлӗк община пулнӑскер тата Нидерландӑн ҫурҫӗр енче вырнаҫнӑ Гронинген провинцинчи ял. Лекра 2006 ҫулхи утӑн 1-мӗшӗ тӗлне 18 985 ҫын пурӑннӑ. 2018 ҫулхи кӑрлачӑн 1-мӗшӗнче Лек, Гротегаст, Марюм тата Зёйдхорн общинисене пӗрлештерсе Вестерквартир ҫӗнӗ община йӗркеленӗ.

Общинӑна ҫак ял-хула кӗнӗ: Энуматил, Лек, Толберте, Мидволде, Леттелберт, Остволд тата Зевенхёйзен. Лек ялӗ Гронингенран 15 ҫухрӑмра вырнаҫнӑ.

Лек ҫар крепоҫӗ таврашӗнче йӗркеленнӗ, ӑна Испанипе пынӑ Сакӑрвунӑ ҫулхи вӑрҫӑ вӑхӑтӗнче туса лартнӑ. «Leek» ят ҫывӑхра юхакан пӗчӗк юханшыв ятӗнчен пулса кайнӑ — «Leke», вӑл Лекстермер кӳлле юхса кӗрет.

 Транспорт 
Община урлӑ автомобиль А7 (Е22 Амстердам-Гронинген-Германи) магистраль иртет.

 Паллӑ вырӑнсем 
Ялти тӗп паллӑ вырӑн — Ниенорд поместье. Ӑна 1508 ҫулта никӗсленӗ, 1887 ҫулхи пушар хыҫҫӑн тӗп ҫурта ҫӗнӗрен хӑпартнӑ, садсемпе грота юсаса ҫӗнетнӗ.


1850 ҫулта Каретӑсен наци музейӗ ҫурт-йӗрпе сада тара илнӗ, хальхи вӑхӑтчен те вӑл унта вырнаҫнӑ. Кунта XVIII—XX ӗмӗрсенче усӑ курнӑ каретӑсемпе лавсен тӗрлӗ тӗсӗсене курма пулать. Коллекцине кӗрекен 250 экспонатпа хӑй вӑхӑтӗнче фермерсем, тӗрлӗ ӗҫпе аппаланакансем, аристократсем тата чаплӑ ҫынсем усӑ курнӑ.

Поместьере ҫавӑн пекех кану паркӗ (е тепӗр май ӑна Ниенордсем ҫемье паркӗ теҫҫӗ) пур, кунта тӗрлӗ вӑхӑтри чукун ҫулсен моделӗсемпе, ҫав шутра пӑравуссемпе усӑ курнӑ тапхӑртисемпе те паллашма пулать.

Толбертпа Мидволдра XII ӗмӗрте туса лартнӑ чиркӳсем пур. Вӗсене роман-готика стилӗпе тунӑ. Мидволде чиркӗвӗнче Rombout Verhulst ӑсталанӑ виле ҫине вырнаҫтармалли палӑк пур.

 Каҫӑсем 
 Официаллӑ сайт 
 Каретӑсен музейӗ (Dutch & English)
 Нидерландри каретӑсен наци музейӗн сайчӗ
 Асӑрхавсем